Aalborg Kommune indklages for Statsforvaltningen i forbindelse med sagen om et kommende fængsel i Hammer Bakker.

Lokale borgere har fra begyndelsen været stærkt utilfredse med kriminalforsorgens planer om at lave et udslusningsfængsel i Hammer Bakker - og ikke mindst med Aalborg Kommunes villighed til at sælge de nødvendige bygninger til kriminalforsorgen. Forleden frikendte Ombudsmanden kriminalforsorgens håndtering af forløbet. Områdets beboere, repræsenteret ved Venstres byrådskandidat Hans Jørgen Dalum, vil nu indklage Aalborg Kommune for det kommunale tilsyn under statsforvaltningen.